Csökken a benzin és a gázolaj ára
A Mol bruttó 2 forinttal csökkenti a 95-ös benzin és bruttó 6 forinttal a gázolaj literenkénti nagykereskedelmi árát szerdán - értesült piaci forrásokból az MTI hétfőn.
A mérsékléssel a benzin átlagára literenként 351 forint, a gázolajé 393 forint lesz.

Az árak legutóbb pénteken változtak, a benzin átlagára 3 forinttal 353 forintra, a gázolaj átlagára pedig 6 forinttal 399 forintra csökkent.

Az autósok 50 forintos különbséget is tapasztalhatnak a töltőállomások árai között.

A benzin ára 2012. április elején érte el csúcsát, akkor egy liter átlagosan 451 forintba került. A gázolaj literje 2012. január közepén volt a legdrágább, átlagosan 449 forint.

Kiemelt kép: Thinkstock
Gazdaság